Pielikums

Daugavpils pilsētas domes 2020.gada 13.augusta

lēmumam Nr.362

(prot. Nr.32, 37.§)

**ZEMESGABALA NOMAS TIESĪBU IZSOLES NOTEIKUMI**

zemes vienības, kadastra apzīmējums 0500 031 0023

(nekustamā īpašuma kadastra Nr.0500 031 0004), Daugavpilī, daļai

**I. Vispārīgie jautājumi**

1.1. Noteikumi nosaka nomas tiesību izsoles (turpmāk – izsole) kārtību, objektu, nosacījumus pretendentiem, pretendentu vērtēšanu un izsoles uzvarētāja noteikšanas kārtību.

1.2. Izsoles mērķis ir noteikt izsoles objekta nomnieku, kurš piedāvā finansiāli izdevīgāko piedāvājumu nomas tiesību attiecību nodibināšanai.

1.3. Izsoli rīko ar Daugavpils pilsētas domes (turpmāk – Dome) lēmumu izveidota izsoles komisija (turpmāk - komisija), ievērojot šos izsoles noteikumus (turpmāk - Noteikumi). Komisija atbild par izsoles norisi un ar to saistīto lēmumu pieņemšanu.

1.4. Izsoles publicitāte tiek nodrošināta, ievietojot paziņojumu Domes mājas lapā www.daugavpils.lv un izvietojot Domes ēkā, K.Valdemāra ielā 1, Daugavpilī.

1.5. Par pretendentu var kļūt jebkura maksātspējīga juridiska persona vai pašnodarbinātā persona vai individuālais komersants.

1.6. Iesniedzot pieteikumu, pretendentam jābūt iemaksātai:

1.6.1. dalības maksai – 100,00 EUR (viens simts eiro 00 centi) apmērā;

1.6.2. drošības naudai – 900,00 EUR (deviņi simti eiro 00 centi) apmērā.

Dalības maksa un drošības nauda ieskaitāma Domes kontā:

AS “Citadele banka”, bankas kods PARXLV22, konts Nr.LV17PARX 0000 8500 62000, ar atzīmi:

* dalības maksa zemes nomas tiesību izsolei 100,00 EUR;
* drošības nauda zemes nomas tiesību izsolei 900,00 EUR.

1.7. Izsolei iemaksātā drošības nauda, slēdzot zemes nomas līgumu, tiek izmantota līguma saistību nodrošināšanai.

1.8. Izsoles dalībnieki, kuri nav nosolījuši izsoles objektu, iesniedz Domei iesniegumu par drošības naudas atmaksāšanu. Drošības nauda tiek atmaksāta 5 (piecu) darba dienu laikā pēc iesnieguma saņemšanas. Dalības maksa izsoles dalībniekiem netiek atgriezta.

1.9. Pirmspēdējās augstākās cenas nosolītājam nodrošinājumu atmaksā pēc izsoles rezultātu apstiprināšanas un zemes nomas līguma noslēgšanas, ja zemes nomas līgumu noslēdz izsoles dalībnieks, kurš ir nosolījis visaugstāko cenu.

1.10. Pretendents, kurš atbilst šo Noteikumu prasībām un piedāvā augstāko nomas maksu par nomas objektu, tiek atzīts par izsoles uzvarētāju un iegūst nomas objekta nomas tiesību uz 30 (trīsdesmit) gadiem no nomas līguma noslēgšanas dienas.

1.11. Izsole notiek atklātā mutvārdu izsolē ar augšupejošu soli. Izsoles solis tiek noteikts 100,00 EUR (viens simts eiro 00 centi) apmērā. Papildus nosolītajai nomas maksai gadā nomas tiesību ieguvējs maksā likumos noteiktos nodokļus (tai skaitā nekustamā īpašuma nodokli un pievienotās vērtības nodokli).

1.12. Ja solītājs, kurš ir nosolījis visaugstāko nomas maksu un noteikts par uzvarētāju izsolē, nenoslēdz līgumu Noteikumos noteiktajā termiņā, drošības nauda tam netiek atmaksāta.

**II. Izsoles objekts un sākumcena**

2.1. Izsoles objekts ir pašvaldības valdījumā esošās zemes vienības, kadastra apzīmējums 0500 031 0023 (nekustamā īpašuma kadastra Nr.0500 031 0004), Daugavpilī, daļas 13680 m2 platībā (turpmāk – Zemesgabals), nomas tiesība uz 30 (trīsdesmit) gadiem (1.pielikums – Zemesgabala izvietojuma shēma).

2.2. Saskaņā ar Daugavpils pilsētas teritorijas plānojumu 2006.-2018.gadam, zemes vienības ar kadastra apzīmējumu 0500 031 0023 (nekustamā īpašuma kadastra Nr.0500 031 0004), plānotā izmantošana noteikta kā meža teritorija.

2.3. Zemesgabala nomas mērķis – dzelzceļa infrastruktūras izbūve (turpmāk – inženierbūve).

2.4. Personai, kura iegūst nomas tiesības, par saviem līdzekļiem nepieciešams Zemesgabalu labiekārtot un uzturēt kārtībā, kā arī uzturēt kārtībā tam piegulošo teritoriju.

2.5. Personai, kura iegūst nomas tiesības, Zemesgabalā jānodrošina visu esošo inženiertehniskās apgādes tīklu saglabāšanu, kā arī jānodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.

2.6. Inženierbūves izbūve jāveic būvniecības regulējošo normatīvo aktu noteiktajā kārtībā un objektu jānodod ekspluatācijā normatīvajos aktos noteiktajā termiņā.

2.7. Zemesgabala izmantošanā ir jāievēro īpašumā noteiktie apgrūtinājumi, saskaņā ar Aizsargjoslu likumā noteikto, un inženierbūves aizsargjosla nedrīkst pārsniegt iznomājamā Zemesgabala robežas.

2.8. Pēc zemes nomas līguma izbeigšanās nomniekam ir pienākums par saviem līdzekļiem, nesaņemot nekādu izdevumu atlīdzību no zemes īpašnieka/tiesiskā valdītāja, demontēt viņam piederošo inženierbūvi, atbrīvot Zemesgabalu un sakopt to atbilstoši sakārtotas vides prasībām.

2.9. Zemesgabala zemes nomas izsoles sākumcena ir 2850 EUR (divi tūkstoši astoņi simti piecdesmit eiro 00 centi)gadā. Pievienotās vērtības nodoklis jāmaksā papildus, atbilstoši Pievienotas vērtības nodokļa likumam.

**III. Izsoles dalībnieki**

3.1. Par izsoles dalībnieku var kļūt juridiska, pašnodarbinātā persona vai individuālais komersants, kura pilnībā atbilst šo Noteikumu nosacījumiem.

3.2. Par izsoles dalībnieku nevar būt persona:

3.2.1. kurai ir maksājumu parādi pašvaldības un/vai valsts budžetā, kas kopsummā pārsniedz 150 eiro;

3.2.2. kura neatbilst šo Noteikumu prasībām;

3.2.3. kurai ir pasludināts maksātnespējas process.

**IV. Pieteikuma noformēšanas kārtība**

4.1. Pieteikumu kopā ar 5.1. un 5.2.punktā minētajiem dokumentiem iesniedz rakstveidā. Pieteikumam kopā ar pievienotajiem dokumentiem jābūt cauršūtam, sanumurētam un noformētam atbilstoši Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Ja pievieno dokumenta kopiju, tai jābūt apliecinātai normatīvajos aktos noteiktajā kārtībā.

4.2. Pieteikumu paraksta izsoles pretendents vai tā pilnvarotā persona.

4.3. Visi dokumenti iesniedzami latviešu valodā. Ja dokuments ir citā valodā, tam pievieno notariāli apliecinātu tulkojumu latviešu valodā. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši normatīvo aktu prasībām.

4.4. Komisija nodrošina dalībnieku reģistrāciju. Ja pretendents nav iesniedzis visus pieprasītos dokumentus, tas netiek reģistrēts izsolei, tādēļ pretendentam nav tiesību piedalīties izsolē.

4.5. Reģistrācijai iesniegtie dokumenti izsoles dalībniekiem netiek atgriezti.

4.6. Ja pieteikums nav noformēts atbilstoši šajos Noteikumos un normatīvajos aktos noteiktajām prasībām, to nereģistrē un atgriež atpakaļ pretendentam.

**V. Pieteikuma reģistrācija un iesniedzamie dokumenti**

5.1. Izsoles pretendents (juridiska persona) reģistrējoties dalībai izsolē, iesniedz:

5.1.1. izsoles pieteikumu, kurā norāda nosaukumu, reģistrācijas numuru, juridisko adresi, oficiālo elektronisko adresi vai citu elektroniskā pasta adresi, zemes vienības nosaukumu, atrašanās vietu, kadastra apzīmējumu un nomas laikā plānotās darbības, pretendenta pārstāvi, norādot personu identificējošos datus (ja ir);

5.1.2. dalības maksasun drošības naudas iemaksu apliecinošus dokumentus;

5.1.3. noteiktā kārtībā apliecinātu pretendenta pārstāvja pilnvaru pārstāvēt juridisku personu;

5.2. Izsoles pretendents (pašnodarbinātā persona vai individuālais komersants) reģistrējoties dalībai izsolē, iesniedz:

5.2.1. izsoles pieteikumu, kurā norāda vārdu, uzvārdu, personas kodu, deklarētās dzīvesvietas adresi un citu adresi, kurā persona ir sasniedzama (ja ir), oficiālo elektronisko adresi vai citu elektroniskā pasta adresi, zemes vienības nosaukumu, atrašanās vietu, kadastra apzīmējumu un nomas laikā plānotās darbības, pretendenta pārstāvi, norādot personu identificējošos datus (ja ir);

5.2.2. dalības maksasun drošības naudas iemaksu apliecinošus dokumentus;

5.2.3. personu apliecinoša dokumenta kopiju (uzrādot oriģinālu);

5.2.4. notariāli apliecinātu pretendenta pārstāvja pilnvaru, gadījumā, ja personu pārstāv cita persona.

5.3. Izsoles dienu un laiku nosaka izsoles komisijas priekšsēdētājs.

5.4. Izsoles dalībnieks netiek reģistrēts, ja:

5.4.1. vēl nav iestājies vai jau ir beidzies izsoles dalībnieku reģistrācijas termiņš;

5.4.2. nav iesniegti visi šajos Noteikumos minētie nepieciešamie dokumenti.

5.5. Izsoles dalībnieki uz Zemesgabala nomas tiesību izsoli var reģistrēties Domē, K.Valdemāra ielā 1, Daugavpilī, 9.kabinetā, paziņojumā par Zemesgabala nomas tiesību izsoli, kas publicēts Daugavpils pilsētas pašvaldības mājas lapā www.daugavpils.lv, noteiktajā termiņā.

5.6. Reģistrējoties izsolei, pretendents piekrīt, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm.

5.7. Ar minēto dokumentu iesniegšanu uzskatāms, ka izsoles dalībnieks piekrīt izsoles komisijas veiktajai personas datu apstrādei un piekrīt iznomāt Objektusaskaņā ar šiem izsoles Noteikumiem, kā arī uzņemas atbildību par iesniegto dokumentu apliecinājumu.

**VI. Kandidātu atlase**

6.1. Komisija izslēdz pretendentu no dalības izsolē, ja:

6.1.1. pretendentam ir maksājumu parādi pašvaldības budžetā, VID administrēto nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro;

6.1.2. pretendents nav iesniedzis visus šo Noteikumu 5.1. vai 5.2.punktā noteiktos dokumentus;

6.1.3. pretendents sniedzis nepatiesas ziņas.

6.2. Pretendents, kas tiek izslēgts kandidātu atlases daļā, netiek pielaists pie izsoles.

6.3. Izsoles pretendentam, kurš tiek izslēgts kandidātu atlasē, dalības maksa un drošības nauda tiek atmaksāta 5 (piecu) darba dienu laikā pēc iesnieguma saņemšanas.

**VII. Izsoles norise**

7.1. Izsolē piedalās tikai tie pretendenti, kuri ir izpildījuši izsoles priekšnoteikumus. Izsoles rezultāti tiek publiski paziņoti uzreiz pēc solīšanas pabeigšanas.

7.2. Pirms izsoles notiek dalībnieku vai to pilnvaroto personu reģistrācija, uzrādot personu apliecinošu dokumentu. Pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par piekrišanu izsoles Noteikumiem.

7.3. Ja izsoles dalībnieks vai tā pilnvarotā persona izsoles telpā nevar uzrādīt personu apliecinošu dokumentu (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.

7.4. Izsoles dalībniekiem tiek izsniegta kartīte ar numuru atbilstoši iesniegto piedāvājumu reģistrācijas datiem.

7.5. Izsoli vada un kārtību izsoles laikā nodrošina izsoles komisijas priekšsēdētājs vai tā prombūtnes gadījumā – izsoles komisijas priekšsēdētāja vietnieks (turpmāk - izsoles vadītājs).

7.6. Izsoles vadītājs paziņo par izsoles atklāšanu un īsi paskaidro izsoles Noteikumus, atbild uz pretendentu jautājumiem, ja tādi ir.

7.7. Gadījumā, ja kāds no pretendentiem nav ieradies (nokavējis) uz izsoli paziņojumā norādītajā laikā, izsoles vadītājam ir tiesības pārcelt izsoles sākumu par 15 minūtēm vēlāk. Atkārtota izsoles sākuma pārcelšana netiek paredzēta, līdz ar to uzskatāms, ka pretendents uz izsoli nav ieradies. Neierašanās gadījumā, samaksātā drošības nauda tiek atgriezta. Dalības maksa netiek atgriezta.

7.8. Uzsākot izsoli, izsoles vadītājs paziņo Zemesgabala nomas maksas sākumcenu gadā, kā arī nosauc izsoles soli.

7.9. Ja uz Zemesgabala nomas tiesībām pretendē tikai viens izsoles dalībnieks, nomas tiesības iegūst šis vienīgais izsoles dalībnieks, ja viņš pārsola nomas maksas sākumcenu vismaz par vienu izsoles soli.

7.10. Solītāji solīšanas procesā paceļ reģistrācijas kartīti. Solīšana notiek tikai pa vienam izsoles solim.

7.11. Izsoles laikā izsoles vadītājs nosauc piedāvāto nomas maksu. Ja neviens no solītājiem nepiedāvā augstāku nomas maksu, izsoles vadītājs atkārto pēdējo nosolīto augstāko nomas maksu un fiksē to ar āmura piesitienu trīs reizes. Piedalīties solīšanā var līdz āmura trešajam piesitienam.

7.12. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas pieteikumu iesniedzis agrāk.

7.13. Izsolei pilnvaroto pārstāvju darbības izsolē ir saistošas izsoles dalībniekiem.

7.14. Katrs solītājs ar parakstu apstiprina savu solīto nomas maksu. Ja tas netiek izdarīts, viņš tiek izslēgts no izsoles dalībnieku saraksta.

7.15. Izsoles vadītājs paziņo izsoles rezultātus.

7.16. Komisija iesniedz izsoles rezultātus Domes priekšsēdētājam apstiprināšanai ne vēlāk kā 3 (triju) darba dienu laikā pēc izsoles.

**VIII. Nenotikusi un spēkā neesoša izsole**

8.1. Izsole var tikt uzskatīta par nenotikušu ja:

8.1.1. nav iesniegts neviens pieteikums vai uz izsoli 15 minūšu laikā pēc izsoles sākuma nav ieradies neviens izsoles dalībnieks;

8.1.2. netiek pārsolīta izsoles sākumcena;

8.1.4. ja neviens no izsoles uzvarētājiem nenoslēdz līgumu noteiktajā termiņā.

8.2. Izsoles komisija sastāda protokolu par izsoles atzīšanu par nenotikušu.

8.3. Izsole atzīstama par spēkā neesošu, ja:

* + 1. informācija par izsoli nav bijusi publicēta Daugavpils pilsētas domes mājas lapā;

8.3.2. tiek konstatēts, ka bijusi noruna, kādu atturēt no piedalīšanās izsolē, vai, ja izsolē starp dalībniekiem konstatēta vienošanās, kas ietekmējusi izsoles rezultātus vai tās gaitu;

8.3.3. tiek konstatēts, ka nomas tiesības iegūst persona, kurai nav tiesību piedalīties izsolē;

8.3.4. tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

* + 1. nav ievēroti izsoles noteikumi;

8.3.6. Daugavpils pilsētas domes priekšsēdētājs nav apstiprinājis izsoles protokolu.

**IX. Sūdzības par izsoles komisijas darbībām**

9.1. Pretendenti var iesniegt sūdzības par izsoles komisijas darbu Domes priekšsēdētājam ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

9.2. Izskatot sūdzību, Domes priekšsēdētājs pieņem vienu no šādiem lēmumiem:

9.2.1. atstāt komisijas lēmumu spēkā;

9.2.2. atcelt komisijas lēmumu, izdodot rīkojumu par jaunas izsoles rīkošanu.

9.3. Domes priekšsēdētāja lēmums tiek paziņots visiem izsoles dalībniekiem.

**X. Nomas līguma noslēgšana**

10.1. Uzvarētājam, kurš ir nosolījis visaugstāko nomas maksu mēnesī, pēc apstrīdēšanas termiņa beigām, bet ne vēlāk kā 15 (piecpadsmit) darba dienu laikā, pēc zemes nomas līguma projekta nosūtīšanas, ir jānoslēdz zemes nomas līgums (2.pielikums). Gadījumā, ja sūdzība ir iesniegta un ir noraidīta, tad zemes nomas līgums ir jānoslēdz 15 (piecpadsmit) darba dienu laikā pēc Domes priekšsēdētāja lēmuma pieņemšanas.

10.2. Gadījumā, ja zemes nomas līgums netiek noslēgts Noteikumu 10.1.punktā noteiktajā termiņā, nomas tiesības 10 (desmit) darba dienu laikā tiek piedāvātas iegūt izsoles dalībniekam, kurš ir piedāvājis nākamo augstāko nomas maksu pirms visaugstākās nosolītās nomas maksas.

10.3. Pretendents, kurš piedāvājis nākamo augstāko nomas maksu, atbild uz 10.2. punktā minēto piedāvājumu 10 (desmit) darba dienu laikā no tā saņemšanas. Ja pretendents piekrīt parakstīt zemes nomas līgumu par paša nosolīto augstāko nomas maksu – līgums jāparaksta ne vēlāk kā 15 (piecpadsmit) darba dienu laikā pēc tā projekta nosūtīšanas.

Pielikumā:

1.pielikums – Zemesgabala izvietojuma shēma;

2.pielikums – Zemes nomas līguma projekts.

Domes priekšsēdētājs *(personiskais paraksts)* I.Prelatovs

2.pielikums

Zemes nomas līguma projekts

**Zemes vienības, kadastra apzīmējums 0500 031 0023**

**(nekustamā īpašuma kadastra Nr.0500 031 0004), Daugavpilī,**

**daļas zemes nomas līgums Nr.\_\_\_\_\_\_\_\_\_\_\_\_**

Daugavpilī 2020.gada \_\_\_\_\_.\_\_\_\_\_\_\_\_\_\_\_\_\_\_\_\_\_

**Daugavpils pilsētas dome**, reģistrācijas Nr.90000077325, juridiskā adrese K.Valdemāra ielā 1, Daugavpilī (turpmāk – IZNOMĀTĀJS), priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Daugavpils pilsētas pašvaldības nolikumu un likuma “Par pašvaldībām” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – NOMNIEKS), no otras puses, abas kopā sauktas PUSES,

pamatojoties uz 2020.gada \_\_\_.\_\_\_\_\_\_\_\_\_\_\_\_ nomas tiesības izsoles protokolu Nr.\_\_\_ un Daugavpils pilsētas domes (turpmāk – Dome) nomas tiesību izsoles noteikumiem, kuri apstiprināti ar Domes 2020.gada \_\_\_\_\_\_\_\_ lēmumu Nr.\_\_\_\_\_\_\_, noslēdz savā starpā šāda satura zemes nomas līgumu (turpmāk – Līgums):

**I. LĪGUMA PRIEKŠMETS**

1.1. IZNOMĀTĀJS nodod un NOMNIEKS pieņem nomā par maksu Daugavpils pilsētas pašvaldības valdījumā esošās zemes vienības, kadastra apzīmējums 0500 031 0023 (nekustamā īpašuma kadastra Nr.0500 031 0004), Daugavpilī, daļu 13680 m2 platībā, (turpmāk – Zemesgabals).

1.2. NOMNIEKAM ir zināms Zemesgabala faktiskais stāvoklis dabā un NOMNIEKS apņemas turpmāk necelt šajā sakarā pretenzijas attiecībā pret IZNOMĀTĀJU.

1.3. NOMNIEKS Zemesgabalu pieņem ar nodošanas un pieņemšanas aktu, kuru PUSES paraksta 3 (triju) darba dienu laikā no Līguma spēkā stāšanās dienas un tas ir Līguma neatņemama sastāvdaļa.

1.4. Zemesgabala lietošanas mērķis – dzelzceļa infrastruktūras izbūve.

1.5. Līguma neatņemama sastāvdaļa ir Zemesgabala izvietojuma shēma. Zemesgabala robežas NOMNIEKAM dabā ir ierādītas un zināmas.

**II. LĪGUMA DARBĪBAS TERMIŅŠ**

2.1 Līgums stājas spēkā ar tā parakstīšanas brīdi un ir spēkā 30 (trīsdesmit) gadus.

**III. IZNOMĀTĀJA TIESĪBAS UN PIENĀKUMI**

3.1. IZNOMĀTĀJS apņemas

3.1.1. nepasliktināt NOMNIEKAM Zemesgabala lietošanas tiesības uz visu Zemesgabalu vai tā daļu.

3.1.2. atlīdzināt NOMNIEKAM radušos zaudējumus, ja pārkāpts Līguma 3.1.1.punktā minētais nosacījums.

3.2. IZNOMĀTĀJAM ir tiesības:

3.2.1. kontrolēt, vai Zemesgabals tiek izmantots atbilstoši Līguma nosacījumiem;

3.2.2. prasīt NOMNIEKAM nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt visus radītos zaudējumus, kurus NOMNIEKS nodarījis lietojot Zemesgabalu;

3.2.3. nosūtīt NOMNIEKAM brīdinājumu, ja nomas maksājumi tiek kavēti vairāk par 15 (piecpadsmit) dienām no maksājuma termiņa iestāšanās dienas.

**IV.** **NOMNIEKA TIESĪBAS UN PIENĀKUMI**

4.1. NOMNIEKS apņemas:

4.1.1. lietot Zemesgabalu atbilstoši Līgumā noteiktajam mērķim;

4.1.2. maksāt nomas maksu Līgumā noteiktajos termiņos un apmērā. Papildus nomas maksai maksāt nodokļus, kas šī līguma darbības laikā ir paredzēti Latvijas Republikas normatīvajos aktos;

4.1.3. ievērot zemes lietošanas ierobežojumus un apgrūtinājumus, ja tādus nosaka normatīvie akti vai, saskaņā ar normatīvajiem aktiem, kompetentas valsts vai pašvaldības institūcijas;

4.1.4. nepieļaut darbību, kas pasliktina vai aizskar IZNOMĀTĀJA, citu zemes lietotāju vai īpašnieku likumīgās intereses;

4.1.5. atlīdzināt kaitējumu, kas nodarīts IZNOMĀTĀJAM, citiem zemes lietotājiem, sabiedrībai vai dabai NOMNIEKA darbības un/vai bezdarbības rezultātā;

4.1.6.izmantojotZemesgabalu, par saviem līdzekļiem, nodrošināt tā uzkopšanu un labiekārtošanu, piegulošās teritorijas uzturēšanu kārtībā, nepieprasot par to atlīdzību no IZNOMĀTĀJA;

4.1.7. inženierbūves izbūve jāveic būvniecības regulējošo normatīvo aktu noteiktajā kārtībā un objektu jānodod ekspluatācijā normatīvajos aktos noteiktajā termiņā;

4.1.8. Zemesgabalā nodrošināt visu esošo inženiertehniskās apgādes tīklu saglabāšanu, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.1.9. nepieļaut trešo personu nelikumīgu darbību, ka arī informēt IZNOMĀTĀJU par trešo personu rīcību, kas kaitē vai var kaitēt Zemesgabalam;

4.1.10. ne vēlāk kā 10 (desmit) dienu laikā rakstiski paziņot IZNOMĀTĀJAM par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņām u.tml.);

4.1.11. Līguma termiņam beidzoties vai Līguma pirmstermiņa laušanas gadījumā, par saviem līdzekļiem, nesaņemot nekādu izdevumu atlīdzību no IZNOMĀTĀJA, 3 (triju) mēnešu laikā demontēt viņam piederošo inženierbūvi, atbrīvot Zemesgabalu un sakopt to atbilstoši sakārtotas vides prasībām. PUSES vienojas, ka gadījumā, ja 3 (triju) mēnešu laikā pēc Līguma darbības termiņa izbeigšanās, NOMNIEKS nav atbrīvojis Zemesgabalu un uz tā esošo inženierbūvi un tajā atstāto mantu, PUSES to uzskatīs par bezsaimnieka mantu, un IZNOMĀTĀJS būs tiesīgs rīkoties ar to pēc saviem ieskatiem;

4.2. NOMNIEKAM ir pienākums saņemt visas nepieciešamās atļaujas, licences un citus saskaņojumus no kompetentām institūcijām savas saimnieciskās darbības veikšanai Zemesgabalā un pašam atbildēt par šo institūciju norādījumu ievērošanu un, nepieciešamības gadījumā, veikt pieslēgšanos pie inženiertehniskās apgādes tīkliem par saviem līdzekļiem.

4.3. NOMNIEKS nav tiesīgs nodot nomas tiesības trešajām personām bez IZNOMĀTĀJA rakstiskas piekrišanas.

4.4. Zemesgabalā par ugunsdrošību ir atbildīgs NOMNIEKS.

**V. MAKSĀJUMI**

5.1. NOMNIEKS maksā IZNOMĀTĀJAM nomas maksu, saskaņā ar izsoles rezultātiem, \_\_\_\_\_\_\_\_\_\_\_\_\_ EUR /\_\_\_\_\_\_\_\_\_\_ eiro/ gadā, pievienotās vērtības nodokļa maksājumus veicot papildus un vienlaicīgi ar šo maksājumu. NOMNIEKAM maksājumi tiek aprēķināti ar dienu, kad ir parakstīts pieņemšanas un nodošanas akts. Summa, ko NOMNIEKS ik ceturksni ieskaita IZNOMĀTĀJA norēķinu kontā, ir \_\_\_\_\_\_\_\_\_\_ EUR, pievienotās vērtības nodokļa maksājumus veicot papildus un vienlaicīgi ar šo maksājumu. Ik ceturkšņa maksājums tiek noapaļots līdz veselam centam uz augšu.

5.2. Ja maksājumi tiek kavēti, NOMNIEKS par katru kavējuma dienu maksā nokavējuma procentu 0,1% apmērā no kavētās maksājuma summas par katru nokavējuma dienu. Nokavējuma procentu samaksa neatbrīvo NOMNIEKU no Līguma saistību izpildes.

5.3. Ja NOMNIEKAM ir Zemesgabala nomas parāds, tad NOMNIEKA kārtējo maksājumu vispirms ieskaita nokavējuma procentu maksājumu dzēšanai un tikai pēc tam dzēš atlikušo nomas maksas parādu.

5.4. Zemes nomas maksa NOMNIEKAM ir jāsamaksā reizi ceturksnī, bet ne vēlāk kā līdz 31.janvārim par I ceturksni (no 1.janvāra līdz 31.martam), līdz 30.aprīlim par II ceturksni ( no 1.aprīļa līdz 30.jūnijam), līdz 31.jūlijam par III ceturksni (no 1.jūlija līdz 30.septembrim), līdz 31.oktobrim par IV ceturksni (no 1.oktobra līdz 31.decembrim).

5.5. Nomas maksu jāieskaita IZNOMĀTĀJA norēķinu kontā:

Daugavpils pilsētas dome, reģ.Nr.90000077325,

AS “Citadele banka”, bankas kods PARXLV22,

konts Nr.LV93 PARX 0000 8500 6810 1.

Maksājuma mērķis: Zemes vienības, kadastra apzīmējums 0500 031 0023 (nekustamā īpašuma kadastra Nr.0500 031 0004), Daugavpilī, daļas noma.

5.6. IZNOMĀTĀJS nosūtot NOMNIEKAM rakstisku paziņojumu vai rēķinu, var vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā gadījumā, ja Līguma spēkā esamības laikā, saskaņā ar Latvijas Republikas normatīvajiem aktiem, tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība, nomas maksas apmērs tiek koriģēts sākot ar dienu, kāda noteikta attiecīgajos normatīvajos aktos, vai ar datumu, kad ir mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.

5.7. IZNOMĀTĀJS vienpusēji pārskata nomas maksu ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina, ja pārskatītā nomas maksa ir augstāka par noteikto nomas maksu.

5.8. Pārskatītā un mainītā nomas maksa stājas spēka trīsdesmitajā dienā pēc attiecīgā paziņojuma nosūtīšanas NOMNIEKAM.

5.9. Maksājumi tiek uzskatīti par saņemtiem ar brīdi, kad tie ieskaitīti šī līguma 5.4., 5.5.punktos norādītajos termiņā un kontā.

5.10. PUSES vienojas, ka zemes nomas rēķini tiks sagatavoti elektroniskā formā, bez rekvizīta “paraksts”, ar atsauci uz līgumu un nosūtīti uz NOMNIEKA norādīto e-pastu.

5.11. Citus ar Zemesgabala lietošanu saistītus maksājumus (atkritumu izvešana, apsardze utt.) NOMNIEKS apmaksā atsevišķi, patstāvīgi slēdzot attiecīgus pakalpojumu līgumus un veicot maksājumus saskaņā ar pakalpojuma sniedzēja izsniegtajiem rēķiniem. Par visiem pakalpojumiem, par kuru saņemšanu NOMNIEKS ir noslēdzis līgumu tieši ar pakalpojumu sniedzēju organizāciju, NOMNIEKS norēķinās patstāvīgi, bez atlīdzības prasījuma tiesībām pret IZNOMĀTĀJU. NOMNIEKAM nav tiesību slēgt līgumu par citu pakalpojumu saņemšanu uz laikposmu, kas pārsniedz Līguma termiņu.

**VI. DROŠĪBAS NAUDA**

6.1. Pirms izsoles NOMNIEKS ir samaksājis drošības naudu \_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_ eiro) apmērā.

6.2. NOMNIEKA izsolei iemaksātā drošības nauda tiek izmantota šī Līguma saistību nodrošināšanai.

6.3. Drošības nauda tiek izmantota nokavēto maksājumu un nokavējuma procentu, kā arī zaudējumu atlīdzināšanai (pilnā vai daļējā apmērā), ja zaudējumi radušies nomnieka vainas vai viņa rupjas neuzmanības dēļ.

6.4. NOMNIEKAM pēc IZNOMĀTĀJA pieprasījuma 10 (desmit) dienu laikā jāpapildina drošības naudas summa līdz sākotnējam apmēram, ja IZNOMĀTĀJS drošības naudu daļēji vai pilnīgi izlietojis Līguma noteiktajā kārtībā.

6.5. Ja NOMNIEKS gada laikā vienpusējā kārtā izbeidz Līgumu vai Līgums tiek izbeigts NOMNIEKA vainas dēļ, drošības nauda NOMNIEKAM netiek atmaksāta.

6.6. Drošības nauda tiek ieskaitīta pēdējo Līgumā noteikto maksājumu segšanai.

**VII. LĪGUMA IZBEIGŠANA**

7.1. IZNOMĀTĀJS ir tiesīgs vienpusējā kārtā izbeigt Līgumu, neatlīdzinot zaudējumus, vienu mēnesi iepriekš brīdinot NOMNIEKU ar ierakstītu vēstuli uz NOMNIEKA norādīto adresi:

7.1.1. ja NOMNIEKS nepilda Līguma IV.sadaļā minētos pienākumus;

7.1.2. ja NOMNIEKAM ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;

7.1.3. ja Zemesgabals netiek uzturēts kārtībā;

7.1.4. ja netiek pildīti Līguma nosacījumi vai/un uz Zemesgabala tiek konstatēta patvaļīga būvniecība.

7.2. Uzskatāms, ka 7.1.punktā norādītajā kārtībā nosūtītais brīdinājums NOMNIEKAM ir paziņots septītajā dienā pēc ierakstītās vēstules nodošanas pastā.

7.3. Ja Līgums tiek izbeigts NOMNIEKA vainas dēļ, tad NOMNIEKS atlīdzina IZNOMĀTĀJAM visus zaudējumus un izdevumus, kas IZNOMĀTĀJAM radušies sakarā ar Līguma izbeigšanu.

7.4. Līgums uzskatāms par izbeigtu ar dienu, kad NOMNIEKAM likumā noteiktā kārtībā pasludināts maksātnespējas process vai uzsākts likvidācijas process, vai notiek saimnieciskās darbības izbeigšana citu iemeslu dēļ.

7.5. IZNOMĀTĀJS ir tiesīgs, rakstiski informējot NOMNIEKU, ne vēlāk kā trīs mēnešus iepriekš, vienpusēji atkāpties no Līguma, ja ZEMESGABALS IZNOMATĀJAM nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai. Tādā gadījumā, ja NOMNIEKS labticīgi pildījis Līguma saistības, viņam tiek atlīdzināti nepieciešamie un derīgie izdevumi normatīvajos aktos noteiktajā apmērā un kārtībā.

7.6. NOMNIEKS ir tiesīgs vienpusējā kārtā uzteikt Līgumu, par to rakstiski paziņojot vienu mēnesi iepriekš.

7.7. Pēc nomas termiņa beigām vai gadījumā, ja zemes nomas Līgums tiek izbeigts NOMNIEKA vainas dēļ, NOMNIEKA ieguldītos līdzekļus IZNOMĀTĀJS neatlīdzina.

**VIII. NEPĀRVARAMA VARA**

8.1. Pildot saistības saskaņā ar Līgumu, tiek piemēroti vispārpieņemtie “force majeure” principi – jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus PUSES nevar ietekmēt.

8.2. PUSES neatbild par Līguma saistību neizpildi vai izpildes kavējumu, ja minētā neizpilde vai nokavējums ir saistīti ar nepārvaramas varas apstākļiem.

8.3. PUSEI, kuru ietekmējuši nepārvaramas varas apstākļi, ir nekavējoties par to jāziņo otrai PUSEI (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc PUSES saistību izpildi, tad tādejādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

8.4. Ja nepārvaramas varas apstākļu rezultātā PUSE nevar izpildīt no Līguma izrietošās saistības ilgāk par 6 (sešiem) kalendārajiem mēnešiem pēc kārtas, tad PUSEI ir tiesības izbeigt Līgumu vienpusēji, nepiemērojot Līgumā noteiktās sankcijas.

**IX. NOBEIGUMA NOSACĪJUMI**

9.1. Attiecības, kas nav paredzētas šajā Līgumā, tiek noteiktas saskaņā ar Latvijas Republikas likumiem un citiem tiesību aktiem.

9.2. Līgumā var veikt grozījumus un papildinājumus, ja ar šādiem grozījumiem un papildinājumiem netiek pārkāpts šā Līguma mērķis un galvenie noteikumi.

9.3. Visi Līgumā izdarītie grozījumi ir spēkā tikai tādā gadījumā, ja tie ir noformēti rakstiski, apstiprināti ar abu līgumslēdzēju PUŠU parakstiem un pievienoti Līgumam, kļūstot par Līguma neatņemamu sastāvdaļu.

9.4.Noslēdzot šo Līgumu, NOMNIEKS piekrīt, ka IZNOMĀTĀJS apstrādā un uzglabā NOMNIEKA personas datus, kas nepieciešami šā Līguma noteikumu izpildei, atbilstoši normatīvo aktu prasībām.

9.5. Domstarpības starp līgumslēdzēju pusēm un attiecības, kas saistītas ar šā Līguma izpildi, tiek risinātas sarunu ceļā. Ja vienošanās netiek panākta, strīds ir risināms Latvijas Republikas tiesā.

9.6. Līgums ir sagatavots un parakstīts divos oriģināleksemplāros ar vienādu juridisku spēku. Pa vienam eksemplāram izsniegts katram līgumslēdzējam.

**X. LĪGUMSLĒDZĒJU REKVIZĪTI UN PARAKSTI**

|  |  |  |  |
| --- | --- | --- | --- |
| **IZNOMĀTĀJS**  Daugavpils pilsētas dome  reģ. Nr.90000077325  K.Valdemāra ielā 1, Daugavpilī  norēķinu konta  Nr.LV93PARX0000850068101  AS “Citadele banka” | **NOMNIEKS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |